
Tasg 1
Gweledigaeth o lwyddiant
Fel athrawes dan hyfforddiant mae gen i nifer o weledigaethau  yr hoffwn eu cyflawni erbyn diwedd y dair mlynedd neu yn ystod fy ngyrfa fel athrawes gynradd. I ddechrau, fel myfyrwraig, fy ngweledigaeth gyntaf yw i sicrhau fy mod yn graddio fel athrawes gyda gradd dosbarth cyntaf. Rydw i’n cydnabod y gwaith caled sydd o ‘mlaen er mwyn cyflawni hyn. Tra’n astudio yn y brifysgol, rydw i eisiau sicrhau fy mod yn creu ffrindiau newydd ac yn cael amser da yn cymdeithasu gyda fy nghyd fyfyrwyr. Bydd y sgiliau cymdeithasu y byddaf yn eu datblygu yn sicr o fudd i mi pan yn dechrau ar fy swydd gyntaf.  Yn ogystal, yn ystod fy amser yn y brifysgol rydw i eisiau ceisio gwella fy sgiliau chwaraeon, a gwella fy ffitrwydd, gan fy mod yn cydnabod hyn fel un o’m ffaeleddau fel unigolyn. Fy ngweledigaeth nesaf yw cael swydd mewn ysgol ble rwyf yn hapus ynddi. A hynny mewn swydd lle gallaf weithio hyd eithaf fy ngallu i sicrhau’r addysg gorau i’r disgyblion yn fy nosbarth. Yn ystod fy ngyrfa hoffwn hefyd gyflawni cwrs meistr mewn addysg i ehangu fy ngwybodaeth a datblygu fy sgiliau fel athrawes.  Mae dysgu Macaton wedi bod yn rhywbeth rydw i wedi bod eisiau ei wneud ers blynyddoedd bellach, ac felly gobeithuaf yn arw y byddaf wedi gallu cwblahu’r sialens yma. Ar ôl blynyddoedd o brofiad, rydw i hefyd yn gobeithio y gallaf gymhwyso fel pennaeth rhyw dro yn y dyfodol. 
Mapiau Meddwl


=


Beth yw Llwyddiant i mi?

Fel myfyrwraig yma ym mhrifysgol y Drindod, mae ystod eang a gwerthfawr o adnoddau diddorol a defnyddiol i’m cynorthwyo i gyflawni fy ngweledigaethau, ac i’m galluogi i lwyddo yn y maes.  Llwyddiant i mi yn syflaenol yw cyrraedd nodau rydw i wedi eu gosod I mi fy hun. Credaf hefyd bod llwyddiant personol I mi yn golygu  bod yn hapus â’r hyn rydw i wedi ei gyflawni, a gwybod fy mod wedi gweithio hyd eithaf fy ngallu ac wedi rhoi o’m gorau ym mhob agwedd o’m hyfforddiant. 

Tasg 2- Beth yw meddwl beirniadol?

Gall meddwl yn feirniadol yn aml gael ei gam gymryd feldadl neu anghytundeb. Ond, trwy feddwl yn feirniadol rydym yn nodi pwynt ac yn ei gefnogi â rhesymau neu enghreifftiau a thrwy wneud hyn rydym yn perswadio eraill i ystyried ein pwyntiau. Er mwyn cyrraedd y pwynt ble rydym yn gallu meddwl yn feirniadol, mae angen i ni ddatblygu nifer o sgiliau. Gall datblygu’r sgil yma gymryd llawer iawn o amynedd. I rai mae llwyddo i feddwl yn feirniadol yn golygu newid y ffordd maent yn meddwl drwy fod  yn fwy sgeptigol a chadw meddwl agored??. 
Y rheswm , yn sylfaenol, fod y gair beirniadol wedi ei ychwanegu yw i bwysleisio bod rhaid i ni gwestiynu yr hyn sydd yn cael ei ddweud gan amrywiaeth o awduron, yn gyson drwy ofyn pam eu bod yn dweud hyn. Dylem hefyd ystyried dilysrwydd y ffynhonnell a’r hyn sydd yn cael ei ddweud yn y ffynhonnell. 
Mae meddwl yn feirniadol yn cynnwys amryw o brosesau gwahanol ac  amlinellaf rai ohonynt; 
Dylwn gamnu’n ôl oddi wrth y testun tan sylw a’i archwilio mewn manylder o gyfeiriadau gwahnol, gan ystyried ystod o safbwyntiau. Yna, dylwn edrych os oes gwendidau posibl yn y rhesymau, y dystiolaeth neu’r modd mae casgliadau’n cael eu gwneud. Un broses bwysig y dylwn ei wneud yw sicrhau fy mod yn cymharu yr hyn sydd yn cael ei ddweud  agymateb awduron eraill i’r mater tan sylw.
Yn sicr, mae meddwl yn feirniadol yn sgil fydd yn her i’w meistroli, ond mae gwneud y dasg yma, yn sicr wedi fy nghynorthwyo i wella fy sgiliau i feddwl yn feirniadol. 

Tasg 3- ‘Fy marn i am addysg yng Nghymru’ 

Yn y darn ysgrifenedig hwn byddaf yn trafod 2 bwynt.   I ddechrau byddaf yn trafod  pam y mae’r cwricwlwm newydd wedi ei greuac  yn ail byddaf yn trafod pwysigwrydd yr iaith Gymraeg yn y cwrwiciwlwm newydd. 
Mae’r cwricwlwm presennol yng Nghymru wedi bod yn weithredol ers degawdau, a’r Cyfnos Sylfaen ar waith ers 11 mlynedd. Heb os rydym ni fel Cymry angen  cwricwlwm unigryw sydd wedi ei saernïo ar ein cyfer ni fel cenedl. Dyma yn union beth mae’r Athro Graham Donaldson wedi ei greu yn ei adroddiad ‘Dyfodol Llwyddiannus’. Yn ôl Llywodraeth Cymru, mae rhesymau eraill pam ein bod angen cwricwlwm newydd, a dywed y Llywodraeth  sef “Mae tystiolaeth o arolygon rhyngwladol a gwerthusiadau gan Estyn (arolygiaeth addysg a hyfforddiant yng Nghymru), yn awgrymu nad yw lefelau cyrhaeddiad mor uchel ag y gallent fod.”  Yn ôl Nerys Defis (2017) roedd pwyslais helaeth ar y Llywodraeth i “weithredu ar fyrder er mwyn codi safonau. Fel rhan o broses y Llywodraeth i weithio tuag at godi safonnau addysg yng Nghymru, gofynwyd i’r Athro Graham Donaldson baratoi adolygiad annibynnol o’r cwricwlwm a’r trefniadau asesu yng Nghymru(Lewis,2014).  
Mae’n ddiddorol nodi bod y gair “dyfodol” yn awgrymu un dyfodol i bawb, ac yn dymuno i ni’r Cymry anelu am un dyfodol llwyddiannus i’n plant. Yn ôl ‘Crynodeb o adroddiad yr Athro Graham Donaldson’ (2015, tud 2) gan y Llywodraeth, prif nod y cwricwlwm newydd yw i greu dyfodol llwyddiannus a chryffrous i blant a phobl ifanc Cymru. Yn ôl Llywodraeth Cymru (2019), mae’r cwricwlwm newydd wedi ei greu yn benodol ar gyfer ein anghenion ni yma  yng Nghymru ond wedi ei selio ar syniadau byd eang.
· [bookmark: _GoBack]	Yn fy marn i, mae’r pwyslais y mae’r Athro Donaldson wedi ei roi ar y Gymraeg yn ei adroddiad yn hynod galonogol. Mae’n eithriadol o bwysig ein bod fel athrawon yn hybu’r Gymraeg trwy addysgu ein plant. Mae adroddiad yr Athro Donaldson yn awgrymu:-  y dylai pawb ddysgu Cymraeg hyd nes yn 16 mlwydd oed,  
· y dylai ysgolion ganolbwyntio ar ddysgu Cymraeg fel ffordd o sgwrsio a siarad, ac yn olaf 
· y dylai Llywodraeth Cymru wneud i gymwysterau ganolbwyntio ar siarad a gwrando a defnyddio’r Gymraeg yn y gweithle (Donalson,2015,tud 7).

Gyda tharged y Llywodraeth o gyrraedd miliwn o siaradwyr Cymraeg erbyn 2050, mae sicrhau bod yr iaith yn cael ei dysgu i blant ifanc yn allweddol, yn fy marn i, yn factor hynod bwysig  I sicrhau ein bod yn llwyddo i gyrraedd y targed yma. Mae brwdfrydedd rhieni Saesneg, di-Gymraeg i’w plant fedru’r Gymraeg yn wefr. Mewn dangosiad o sioe Cyw yn yr Egin yn ddiweddar, siaradais â mam di-Gymraeg a oedd yn hynod awyddus i’w merch fach allu siarad yr iaith. Credai mai mynychu sioeau a digwyddiadau Cymraeg eu natur oedd un o’r ffyrdd i sicrhau ei bod yn trochi ei phlentyn yn y Gymraeg. Dywedodd hefyd ei fod yn gyfle euraidd iddi gymysgu â rhieni eraill sydd yn siarad Cymraeg, i wella ei sgiliau hi ei hun yn ogystal.   Yn ôl G.Lewis;

“Y gred yng ngwerth addysg Gymraeg ymhlith rhieni di-Gymraeg yw un o’r grymoedd mwyaf pwerus sy’n gyrru addysg Gymraeg yng Nghymru heddiw” (Lewis,tud 117).

